**Ogres novada pašvaldības saistošo noteikumu Nr.19/2022**

**“Grozījumi Ogres novada pašvaldības 2022.gada 27.janvāra saistošajos noteikumos Nr.1/2022 „Par sociālajiem pakalpojumiem””**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Projekta nepieciešamības pamatojums | Ogres novada pašvaldības 2022. gada 27. janvāra saistošie noteikumi Nr. 1/2022 "Par sociālajiem pakalpojumiem" (turpmāk – saistošie noteikumi) nosaka Ogres novada pašvaldības sociālo pakalpojumu veidus, to pieprasīšanas, saņemšanas un samaksas kārtību.  Lai papildinātu iedzīvotājiem pieejamos sociālo pakalpojumu veidus, tai skaitā, sociālās rehabilitācijas pakalpojumus un precizētu to piešķiršanas un samaksas kārtību, kā arī, lai izdarītu redakcionālus labojumus esošajos noteikumos, ir nepieciešams veikt grozījumus Ogres novada pašvaldības 2022.gada 27.janvāra saistošajos noteikumos Nr.1/2022 “Par sociālajiem pakalpojumiem”. |
| 1. Īss projekta satura izklāsts | Saistošie noteikumi:   1. precizē sociālo pakalpojumu formulējumu; 2. nosaka psihologa pakalpojuma apjoma palielināšanas kritērijus un tā uzsākšanas termiņu; 3. nosaka vienkāršāku izglītojošo un atbalsta grupu pakalpojuma saņemšanas kārtību; 4. paredz sociālās rehabilitācijas pakalpojumu – ergoterapeita pakalpojumu bērniem ar invaliditāti un bērniem ar funkcionāliem traucējumiem no trūcīgām un maznodrošinātām mājsaimniecībām, paplašinot personu loku, kuras ir tiesīgas saņemt pakalpojumu; 5. precizē sociālā rehabilitācija pakalpojuma apjomu pilngadīgām personām ar garīga rakstura traucējumiem un bērniem ar funkcionāliem traucējumiem, kuri dzīvo ģimenēs, saskaņā ar individuālā atbalsta plānu, un saskaņā ar Eiropas Sociālā fonda projektu “Deinstitucionalizācija un sociālie pakalpojumi personām ar invaliditāti un bērniem”; 6. precizē nosacījumu, ka trūcīgām un maznodrošinātām personām aprūpe mājās pakalpojumam netiek piemērots līdzmaksājums uz periodu, kurā ir spēkā trūcīgas vai maznodrošinātas mājsaimniecības statuss, un vienu mēnesi pēc tā beigām; 7. paredz apgādnieka līdzmaksājumu proporcionāli personas apgādnieku skaitam ilgstošas sociālās aprūpes un sociālās rehabilitācijas institūcijā pilngadīgām personām pakalpojuma nodrošināšanai; 8. nosaka vienkāršāku Dienas aprūpes centra pakalpojumu saņemšanas kārtību personām, kurām nav nepieciešams izstrādāt individuālo sociālās rehabilitācijas vai sociālās aprūpes plānu. 9. precizē Dienas centra “Saime” pakalpojuma saņēmēju mērķa grupu. |
| 1. Informācija par plānoto projekta ietekmi uz pašvaldības budžetu | Saistošo noteikumu izpilde tiks nodrošināta esošā budžeta resursu ietvaros. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 1. Informācija par administratīvajām procedūrām | Saistošie noteikumi tiks publicēti oficiālajā izdevumā “Latvijas Vēstnesis”~~,~~ un nosūtīti atzinuma sniegšanai Vides aizsardzības un reģionālās attīstības ministrijai.  Saistošo noteikumu izpildi nodrošinās Ogres novada Sociālais dienests. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētājs Egils Helmanis